ZAPISNIK
7. sjednice Vijeća Mjesnog odbora „Kralj Zvonimir“
održane 30. prosinca 2021. u prostorijama Mjesnog odbora „Kralj Zvonimir“, s početkom u 17, 00 sati

Prisutni članice i članovi Vijeća Mjesnog odbora „Kralj Zvonimir“: Marija Krnić, Sven Gale, Tomislav Jurkić, Neven Saks i Saša Tartaglia

Predsjednica Marija Krnić konstatira da je na sjednici prisutno 5 od 7 članova Vijeća, čime su stečeni uvjeti za raspravu i pravovaljano odlučivanje.

Zapisnik 6. sjednice daje se na raspravu i Vijeće bez rasprave jednoglasno prihvaća zapisnik.

Predsjednica Vijeća Marija Krnić predlaže slijedeći

DNEVNI RED

1. Zeleni otoci - mišljenje, traži se (Spremnici za sortirni otpad)
2. Korištenje prostora mjesnog odbora - razmatranje prijedloga
3. Izvještaj o Planu komunalnih akcija
4. Pitanja i prijedlozi


Ad 1.  Zeleni otoci - mišljenje, traži se

Članice i članovi raspravljaju o prijedlogu za postavljanjem spremnika za odlaganje papira i stakla u Ulici Ljudevita Posavskog 29.
Predsjednica Krnić navodi kako nije dobila nikakve prijedlog građanki i građana na ovu temu. 

Izrečeno je načelno slaganje s prijedlogom. U prilog prijedlogu navedena je i činjenica da u blizini postoji škola kao i brojni dućani i supermarketi, no dogovoreno je da će članovi i članice odbora osobno ispitati kroz tjedan dana lokaciju te eventualno predložiti alternativnu u roku od 10 dana. 

Nakon toga će predsjednica uputiti pisani odgovor stručnim službama Gradske četvrti koje će odgovor komunicirati s Čistoćom.

Ad 2. Korištenje prostora mjesnog odbora - razmatranje prijedloga

Predsjednica Vijeća Krnić je izvijestila o tome da se nakon upita zaklade Zajednički put za korištenjem prostora našla s radnicom Zaklade Leom Banović te da se podrobnije upoznala s aktivnostima Zaklade. 
S obzirom na to da je je riječ o gradskoj zakladi koja je usmjerena prema starijim osobama kojih u Donjem gradu ima u velikom broju, vijećnice i vijećnici složili su se oko toga da se Zakladi ustupi prostor za korištenje, a obzirom na to da je prostor u brojim terminima slobodan, osobito kroz jutro.

Vijeće Mjesnog odbora „Kralj Zvonimir“ donosi

 
ZAKLJUČAK

l.  Zakladi Zajednički put odobrava se povremeno korištenje prostorija u objektu mjesne samouprave,  Bogišićeva 2/Ulica kralja Zvonimira 48.

2. Prostor iz točke 1. ovog zaključka koristit će Zaklada Zajednički put bez naknade.

            3. Zaklada Zajednički put obvezuje se prilikom korištenja prostora postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


Ad 3. Izvještaj o Planu komunalnih aktivnosti
Predsjednica Vijeća izvještava o obilasku sa predstavnicom Zrinjevca područja na kojima se u sklopu Plana komunalnih aktivnosti Donjeg grada na području mjesnog odbora imaju odviti aktivnosti. Navela je iduće izmjene u odnosu na ono što je Mjesni odbor predložio.

Ad 4. Pitanja i prijedlozi
Predsjednica Vijeća izvještava o zahtjevu za pregledima kolektora koje Odbor uputio na prijedlog vijećnika Jurkića. Zahtjev je prenesen predsjedniku Gradske četvrti Donji grad Robertu Faberu koji je izrazio želju da se pokuša u suradnji s vijećnikom Jurkićem i gradskim poduzećem Vodoopskrbom i odvodnjom riješiti problem.


Sjednica je završila u 17.40 sati.

Zapisnik vodila Marija Krnić

